cyanic-selkie/wikianc huggingface dataset:
উজিরপুর টিলা
উজিরপুর টিলা বা উজিরপুর ঢিবি বাংলাদেশের কুমিল্লা জেলার একটি অখননকৃত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। এটি চট্টগ্রাম বিভাগের কুমিল্লা জেলার চৌদ্দগ্রাম উপজেলার, উজিরপুর ইউনিয়নে অবস্থিত।
ডিডি ন্যাশনাল
ডিডি ন্যাশনাল (এছাড়াও ডিডি ওয়ান নামেও পরিচিত) হল একটি ভারতীয় রাষ্ট্রীয় মালিকানাধীন সাধারণ বিনোদনমূলক টেলিভিশন চ্যানেল। এটি ভারতীয় পাবলিক সার্ভিস ব্রডকাস্টিং কর্পোরেশের পোত চ্যানেল এবং ভারতের সবচেয়ে ব্যাপকভাবে উপলব্ধ টেরেস্ট্রিয়াল টেলিভিশন চ্যানেল হিসেবে পরিচিত।
ডিডি ন্যাশনাল ভারত সরকারের জাতীয় চ্যানেল কিন্তু সম্পাদকীয়তার স্বাধীনতা রয়েছে।
আল-হাদি স্কুল
ইতিহাস
আলাভি ফাউন্ডেশন নামক একটি দাতব্য ইসলামিক ফাউন্ডেশনের সদর দপ্তর নিউ ইয়র্ক শহরে অবস্থিত। যা ১৯৮৮ সালে বৃহত্তর হিউস্টনের ইসলামিক শিক্ষা কেন্দ্র(আইইসি) ১.১ মিলিয়ন মার্কিন ডলারের বিনিময়ে ক্রয় করে। ১৯৯৫ সালের মার্চ মাসে গ্রেটার হিউস্টনে সারা বছর ব্যাপী চলমান ইসলামিক প্রাথমিক ও মাধ্যমিক বিদ্যালয় প্রতিষ্ঠার লক্ষ্যে একটি "পূর্ণ-সময়ের স্কুল কমিটি" গঠিত হয়। ১৯৯৬ সালের ৯ জানুয়ারী আল-হাদি স্কুলটি উদ্বোধন করা হয়। ১৯৯৭ এবং ২০০৪ সালের মধ্যে আলাভি ফাউন্ডেশন আইসিসি সম্পত্তিতে ২৮৫,০০০ মার্কিন ডলারের উন্নতি করেছে। ২০০১ সালে সাউদার্ন অ্যাসোসিয়েশন অফ কলেজ এবং স্কুল  এই শিক্ষাপ্রতিষ্ঠানকে স্বীকৃতি দেয়। উচ্চ বিদ্যালয়ের সিনিয়রদের প্রথম শ্রেণি ২০০৩ সালে স্নাতক হয়।
২০০৯ সালে মার্কিন যুক্তরাষ্ট্রের ফেডারাল সরকার স্কুলটিকে ইরান সরকারের একটি পদক্ষেপ বলে অভিযোগ করে এবং আলাভি ফাউন্ডেশন থেকে ৫০০ মার্কিন মিলিয়ন ডলারের বেশি সম্পদ বাজেয়াপ্ত করার চেষ্টা করে। সম্পদগুলির মধ্যে আল-হাদি স্কুলসহ আইইসি সম্পদগুলো অন্তর্ভুক্ত ছিল। ফেডারেল মামলাতে আইসিসির সম্পত্তিটির একটি সংক্ষিপ্ত উল্লেখ ছিল। ফেডারেল সরকার আইইসি মসজিদে কর্মচারী ও উপাসকদের অন্যায়ের কোনও অভিযোগ দায়ের করেনি। হিউস্টন অঞ্চলের শিয়া মুসলিমরা ফেডারেল সরকারের এই পদক্ষেপের সমালোচনা করেছিলেন। ফেডারেল মামলা হবার পরেও ইসলামিক স্কুলের কার্যক্রম অব্যাহত থাকে।
শিক্ষায়তনিক
২০১০ সালের হিসাবে প্রায় ৩০০ জন শিক্ষার্থী স্কুলে ভর্তি হয়। বেশিরভাগ শিক্ষার্থী দ্বিভাষিক, বেশ কয়েকটি ভাষার শিক্ষার্থীরা এই স্কুলে রয়েছে।
২০০৭ সালে বিদ্যালয়ে ৩১০ জন ছাত্র ছিল। বেশিরভাগ শিক্ষার্থী শিয়া মতবাদের অনুসারী ছিলেন। শিক্ষার্থীদের প্রায় ২৫% সুন্নি এবং স্কুলে বাচ্চাদের পাঠানোর দুটি পরিবার মুসলিম ছিল না।
রাফি উদ-দৌলত
রাফি উদ-দৌলত (رفیع الدولت) শাহ জাহান দ্বিতীয় (شاهجهان ۲) নামেও পরিচিত, ১৭১৯ খ্রিষ্টাব্দে স্বল্প সময়ের জন্য মুঘল সম্রাট ছিলেন। তিনি তার ঐ বছরই অকাল প্রয়াত ভাই রাফি উল-দারজাতের উত্তরসূরী ছিলেন, যিনি সাইদ ভাতৃগণ দ্বারা বাদশাহ বলে আখ্যায়িত হয়েছিলেন। তার ভাইয়ের মতন তিনিও ১৭১৯ খ্রিষ্টাব্দে দিল্লীতে নিহত হন, সাইদ ভাতৃগণের নির্দেশে তাকে সিংহাসন চ্যুত এবং হত্যা করা হয়।
প্রারম্ভিক জীবন
দ্বিতীয় শাহজাহান নামে রাফি উদ-দৌলা নামে জন্মগ্রহণ করেন। তিনি ছিলেন রফি-উশ-শানের দ্বিতীয় পুত্র এবং প্রথম বাহাদুর শাহের নাতি।
এস এম সুলতান
শেখ মোহাম্মদ সুলতান, (১০ আগস্ট ১৯২৩ - ১০ অক্টোবর ১৯৯৪) যিনি এস এম সুলতান নামে সমধিক পরিচিত, ছিলেন একজন বাংলাদেশি প্রখ্যাত চিত্রশিল্পী। তার জীবনের মূল সুর-ছন্দ খুঁজে পেয়েছিলেন বাংলাদেশের গ্রামীণ জীবন, কৃষক এবং কৃষিকাজের মধ্যে। আবহমান বাংলার সেই ইতিহাস-ঐতিহ্য, দ্রোহ-প্রতিবাদ, বিপ্লব-সংগ্রাম এবং বিভিন্ন প্রতিকূলতার মধ্যেও টিকে থাকার ইতিহাস তার শিল্পকর্মকে সবচেয়ে বেশি প্রভাবিত করেছে। তার ছবিতে গ্রামীণ জীবনের পরিপূর্ণতা, প্রাণপ্রাচুর্যের পাশাপাশি শ্রেণির দ্বন্দ্ব এবং গ্রামীণ অর্থনীতির হালও অনেকটা ফুটে উঠেছে। তার ছবিগুলোতে বিশ্বসভ্যতার কেন্দ্র হিসেবে গ্রামের মহিমা উঠে এসেছে এবং কৃষককে এই কেন্দ্রের রূপকার হিসেবে ফুটিয়ে তোলা হয়েছে। তিনি ছিলেন একজন সুরসাধক এবং বাঁশিও বাজাতেন। ১৯৮২ সালে কেমব্রিজ বিশ্ববিদ্যালয় থেকে তিনি ম্যান অব অ্যাচিভমেন্ট এবং এশিয়া উইক পত্রিকা থেকে ম্যান অব এশিয়া পুরস্কার লাভ করেন। একই বছর তিনি একুশে পদক পান।
প্রাথমিক জীবন
শেখ মোহাম্মদ সুলতান ১০ আগস্ট, ১৯২৩ সালে তৎকালীন পূর্ব বাংলা, ব্রিটিশ ভারতের (বর্তমান বাংলাদেশ) নড়াইলের মাসিমদিয়া গ্রামে জন্মগ্রহণ করেন। তার জন্ম হয়েছিল দরিদ্র কৃষক-পরিবারে। তার মায়ের নাম মোছাম্মদ মেহেরুননেসা। তার বাবা শেখ মোহাম্মদ মেসের আলী পেশায় ছিলেন রাজমিস্ত্রী।  তবে কৃষিকাজই ছিল তার বাবার মূল পেশা, পাশাপাশি বাড়তি আয়ের জন্য ঘরামির কাজ করতেন। সুলতান ছিলেন পরিবারের একমাত্র সন্তান। শৈশবে পরিবারের সবাই তাকে লাল মিয়া বলে ডাকতো।  বিদ্যালয়ে পড়ানোর মতো সামর্থ্য তার পরিবারের না থাকলেও ১৯২৮ সালে নড়াইলের ভিক্টোরিয়া কলেজিয়েট স্কুলে তাকে ভর্তি করানো হয়। তবে মাত্র পাঁচ বছর অধ্যয়নের পর তিনি সেই বিদ্যালয়ে ছেড়ে বাড়ি ফিরে বাবার সহযোগী হিসেবে রাজমিস্ত্রীর কাজ শুরু করেন। এ সময় বাবার ইমারত তৈরির কাজ সুলতানকে প্রভাবিত করে এবং তিনি রাজমিস্ত্রীর কাজের ফাঁকে আঁকাআঁকি শুরু করেন। সুলতানের বাল্যবয়সের চরিত্র-গঠন সম্পর্কে আহমদ ছফা লিখেছেন: "কোনো কোনো মানুষ জন্মায়, জন্মের সীমানা যাদের ধরে রাখতে পারে না। অথচ যাদের সবাইকে ক্ষণজন্মাও বলা যাবে না। এরকম অদ্ভুত প্রকৃতির শিশু অনেক জন্মগ্রহণ করে জগতে, জন্মের বন্ধন ছিন্ন করার জন্য যাদের রয়েছে এক স্বাভাবিক আকুতি। ...শেখ মুহাম্মদ সুলতান সে সৌভাগ্যের বরে ভাগ্যবান, আবার সে দুর্ভাগ্যের অভিশাপে অভিশপ্ত।" ১০ বছর বয়সে, যখন তিনি বিদ্যালয়ে পড়েন তখন আশুতোষ মুখার্জির ছেলে ড. শাম্যপ্রসাদ মুখার্জি নড়াইলে ভিক্টোরিয়া কলেজিয়েট স্কুল পরিদর্শনে এলে সুলতান তার একটি পেন্সিল স্কেচ আঁকেন। শাম্যপ্রসাদ তার আঁকা স্কেচ দেখে বিশেষভাবে আকৃষ্ট হন এবং এই পেন্সিল স্কেচের মাধ্যমেই শিল্পী হিসেবে সুলতানের প্রথম আত্মপ্রকাশ ঘটে।
কলকাতা আর্ট কলেজে পড়াশোনা
ছবি আঁকার প্রতিভার কারণে শৈশব থেকেই এলাকার জমিদার ধীরেন্দ্রনাথ রায়ের স্নেহ লাভ করেন সুলতান। ধীরেন্দ্রনাথের ভাইয়ের ছেলে অরুণ রায় তখন কলকাতা আর্ট স্কুলের ছাত্র। সেই অরুণ রায়ের কাছে সুলতান ছবি আঁকা শিখতে শুরু করেন।
গতানুগতিক পড়াশোনার প্রতি সুলতানের আগ্রহ ছিল না কখনই। ১৯৩৮ সালে ক্লাস এইটে উঠে তিনি স্কুল ছেড়ে দেন। ছবি আঁকা শেখার জন্য কলকাতায় পাড়ি জমান। বয়স কম হবার কারণে তখন কলকাতা আর্ট স্কুলে ভর্তি হতে পারেননি। কখনো ধীরেন্দ্রনাথ রায়ের বাড়ি, কখনো তার ভাই সত্যেন রায়ের বাড়ি, কখনো তাদের অন্যান্য ভাইদের বাড়িতে থেকে সুলতান তিন বছর ছবি আঁকার চর্চা করেন।
১৯৪১ সালে তিনি কলকাতা আর্ট স্কুলে ভর্তি পরীক্ষা দেন। পরীক্ষায় অংশ নেয়া চারশো ছেলেমেয়েকে পনেরো মিনিটে ভেনাস মিলোর ছবি আঁকতে দেয়া হয়। সুলতান প্রথম হন, কিন্তু এন্ট্রান্স পাশ না থাকার কারণে তার ভর্তি নিয়ে জটিলতার সৃষ্টি হয়। তখন ধীরেন্দ্রনাথ রায় বিষয়টা অবগত করেন শাহেদ সোহরাওয়ার্দীকে। সোহরাওয়ার্দী তখন প্রখ্যাত শিল্প সমালোচক এবং কলকাতা আর্ট স্কুলের পরিচালনা পরিষদের সদস্য। তার সাহায্যে সুলতান কলকাতা আর্ট স্কুলে ভর্তি হন। তিনিই সুলতানকে পরামর্শ দেন ভর্তি হবার সময় কাগজপত্রে লাল মিয়া না লিখে শেখ মোহাম্মদ সুলতান লিখতে। সুলতানকে সোহরাওয়ার্দী সব ধরনের পৃষ্ঠপোষকতা করতে থাকেন। তার অসাধারণ সমৃদ্ধ গ্রন্থাগার সুলতানের জন্য সব সময় উন্মুক্ত ছিলো। কিছুকাল তার বাসায় ও তার ভাই শহীদ সোহরাওয়ার্দীর বাসায় থেকে সুলতান পড়াশোনা করেছেন।
কলকাতা আর্ট স্কুলের অন্যান্য ক্লাসে তখন জয়নুল আবেদিন, কামরুল হাসান, সফিউদ্দিন আহমেদ, রাজেন তরফদার, আনওয়ারুল হকের মত মানুষেরা পড়াশোনা করতেন। ফলে তাদের সাথে সুলতানের যোগাযোগ ঘটে। ছাত্র হিসেবে সুলতান ভালো ছিলেন, এর পাশাপাশি মঞ্চনাটকে অভিনয় করেও প্রশংসা অর্জন করেন।
১৯৪৩ সালে, তৃতীয় বর্ষে উঠে সুলতান আর্ট স্কুল ছেড়ে দেন।
১৯৪০-এর দশকে
আর্ট স্কুল ছেড়ে সুলতান দেশভ্রমণে বের হয়ে পড়েন। শিক্ষাপ্রতিষ্ঠানের বাঁধাধরা জীবন এবং প্রাতিষ্ঠানিক চর্চার কঠোর রীতিনীতি সুলতানের জীবনের সাথে সামঞ্জস্যপূর্ণ ছিলো না। তিনি ছিলেন বোহেমীয় জীবনাচারের অনুসারী। চেতনায় তিনি ছিলেন স্বাধীন এবং প্রকৃতিগতভাবে ছিলেন ভবঘুরে এবং ছন্নছাড়া। প্রকৃতিকে তিনি সবসময় রোমান্টিক কবির আবেগ দিয়ে ভালোবেসেছেন। আবার যান্ত্রিক নগরজীবনকে সেরকমই ঘৃণা করেছেন। ১৯৪৩ সালে তিনি খাকসার আন্দোলনে যোগ দিয়েছিলেন। এর অব্যবহিত পরেই বেরিয়ে পড়েন এবং উপমহাদেশের পথে পথে ঘুরে তার অনেকটা সময় কেটে যায়। তখন ছিলো দ্বিতীয় বিশ্বযুদ্ধের সময়। অনেক মার্কিন ও ব্রিটিশ সৈন্য ছিলো ভারতে। তিনি ছোট-বড় বিভিন্ন শহরে ঘুরে ঘুরে ছবি এঁকে তা সৈন্যদের কাছে বিক্রি করতেন। এভাবেই তিনি সেসময় জীবনধারণ করেছেন। মাঝে মাঝে তার ছবির প্রদর্শনীও হয়েছে। এর মাধ্যমে তিনি শিল্পী হিসেবে কিছুটা পরিচিতি লাভ করেন। কিন্তু সুলতানের চরিত্রে পার্থিব বিষয়ের প্রতি যে অনীহা এবং যে খামখেয়ালীপনা ছিলো তার কারণে সেই ছবিগুলো রক্ষা করা সম্ভব হয়নি। সেগুলোর কোনো আলোকচিত্রও এখন পাওয়া যায় না। এছাড়া তিনি কখনও এক স্থানে বেশি দিন থাকতেন না। তিনি বলেন: একেক জায়গায় এভাবে পড়ে আছে সব। শ্রীনগরে গেলাম। সেখানকার কাজও নেই। শ্রীনগরে থাকাকালীন পাকিস্তান হয়ে গেলো। '৪৮-এ সেখান থেকে ফিরে এলাম। কোনো জিনিসই তো সেখান থেকে আনতে পারিনি। একটা কনভয় এনে বর্ডারে ছেড়ে দিয়ে গেলো। পাকিস্তান বর্ডারে। আমার সমস্ত কাজগুলোই সেখানে রয়ে গেলো। দেশে দেশে ঘুরেছি। সেখানে এঁকেছি। আর সেখানেই রেখে চলে এসেছি। তবে এটুকু জানা গেছে যে, সেসময় তিনি প্রাকৃতিক নৈসর্গ্য এবং প্রতিকৃতি আঁকতেন। তার আঁকা ছবির প্রথম প্রদর্শনী হয়েছিলো ১৯৪৬ সালে সিমলায়।
১৯৪৭ সালে ব্রিটিশ উপনিবেশ বিভক্ত হয়ে পাকিস্তান ও ভারতের জন্ম হয়। এই বিভক্তির পর এস এম সুলতান কিছু দিনের জন্য নিজ দেশ তথা তৎকালীন পূর্ব পাকিস্তানে ফিরে আসেন। এখানে কিছুদিন থেকেই করাচি চলে যান। সেখানে পারসি স্কুলের শিল্প শিক্ষক হিসেবে দুই বছর চাকুরি করেছিলেন। সেখানে চাকুরিরত থাকা অবস্থায় তার সাথে পরিচয় হয় চুঘতাই এবং শাকের আলীর মত বিখ্যাত শিল্পীদের। এর কিছু আগে ১৯৫০ সালে চিত্রশিল্পীদের এক আন্তর্জাতিক সম্মেলনে যোগ দেয়ার উদ্দেশ্যে তিনি যুক্তরাষ্ট্রে যান। সেখানে নিউ ইয়র্ক, ওয়াশিংটন, শিকাগো এবং বোস্টনে তার ছবির প্রদর্শনী হয়। এরপর লন্ডনেও তিনি প্রদর্শনী করেছিলেন। ১৯৫৩ সালের অক্টোবরে তিনি আবার নড়াইলে ফিরে আসেন। তার কিছুদিন পর তিনি চলে আসেন চাচুঁড়ি পুরুলিয়া তে। এখানকার পরিত্যক্ত কৈলাসটিলা জমিদারবাড়িটি পরিষ্কার করে সেখানে প্রতিষ্ঠা করেন নন্দনকানন প্রাইমারি স্কুল এবং নন্দনকানন ফাইন আর্টস স্কুল যা পরে পরিণত হয় চাচুঁড়ি পুরুলিয়া হাইস্কুল-এ। প্রশাসনের সহায়তায় স্কুল চলতে থাকে কিন্তু বন্ধ হয়ে যায় ছবি আঁকার ক্লাস। সুলতান দুঃখ পেয়ে আবার নড়াইলে চলে আসেন। এবার এসে তিনি শিশুশিক্ষার প্রসারে কাজ শুরু করেন যা নিয়ে তার অনেক স্বপ্ন ছিলো। শেষ বয়সে তিনি নড়াইলে শিশুস্বর্গ এবং যশোরে চারুপীঠ নামে দুটি শিশু শিক্ষা প্রতিষ্ঠান গড়ে তুলেছিলেন।
অনেকটা সময় তার নড়াইলেই কেটে যায়। ঢাকায় আধুনিক চিত্রশিল্পের বিকাশের সময়টায় তিনি প্রায় সকলের অজ্ঞাতেই ছিলেন। সত্তরের দশকের শুরুর দিকে তিনি নড়াইল জেলার পুরুলিয়া গ্রামে থাকতেন। ১৯৭৬ সালের আগ অবধি পুরুলিয়া গ্রামে তার যাওয়া-আসা ছিলো। ১৯৭৬ সাল পর্যন্ত তিনি শিল্পরসিকদের চোখের আড়ালেই থেকে যান। সত্তরের দশকের মধ্যভাগে তার কিছু শুভানুধ্যায়ী তাকে ঢাকায় নিয়ে আসেন। এখানে এসে তিনি কিছু ছবি আঁকেন। তার আঁকা এইসব ছবি নিয়ে ১৯৭৬ সালে বাংলাদেশ শিল্পকলা একাডেমী এক প্রদর্শনীর আয়োজন করে, এবং এই প্রদর্শনীর মাধ্যমেই তিনি নতুন করে শিল্পসমাজে প্রতিষ্ঠা লাভ করেন। অবশ্য আশির দশক থেকে তিনি আবার নড়াইলেই থাকতে বাধ্য হন। তার কাছে যেসব মানুষ এবং শিশু আশ্রয় নিয়েছিলো তাদের জন্য তিনি নিজের ঘর ছেড়ে দেন। জীবজন্তুর প্রতি ভালোবাসা থেকে তিনি একটি চিড়িয়াখানা তৈরি করেন এবং সম্পূর্ণ নিজস্ব অর্থায়নে শিশুদের জন্য সুন্দরী কাঠ দিয়ে একটি বড় আকারের নৌকাও তৈরি করেছিলেন। তার ইচ্ছা ছিলো শিশুরা সেই নৌকায় চড়ে সমুদ্র পরিভ্রমণে বের হবে আর শিল্পচর্চার উপকরণ খুঁজে পাবে। আশির দশকের শেষদিকে তার স্বাস্থ্য খারাপ হতে থাকে। ১৯৯৪ সালে ঢাকার গ্যালারি টোনে তার সর্বশেষ প্রদর্শনী অনুষ্ঠিত হয়। সে বছরেরই আগস্ট মাসে নড়াইলে ঘটা করে তার জন্মদিন পালন করা হয়।
শিল্পকর্ম
পঞ্চাশের দশকের মধ্যভাগে বাংলাদেশের রাজধানী ঢাকায় আধুনিক চিত্রকলার ক্ষেত্রে অনেক গুরুত্বপূর্ণ কাজ হচ্ছিলো। অনেক শিল্পীই সেখানে নব নব শৈলী, গড়ন এবং মিডিয়া নিয়ে উপস্থিত হচ্ছিলেন। কিন্তু এস এম সুলতান সেসময়ও নড়াইলে থেকে যান, অনেকটা লোকচক্ষুর অন্তরালে। এর কারণ অবশ্য গ্রামীণ জীবনের প্রতি তার চিরন্তন আকর্ষণ এবং সহমর্মিতা। তার শিল্পকর্মের স্বরূপটিও খুঁজে পাওয়া যায় এই গ্রামীণ জীবনযাত্রার প্রেক্ষাপটে। তার সে সময়কার ছবিগুলোতে গ্রামীণ কৃষকদের দেখা যায় পেশীবহুল এবং বলশালী হিসেবে। এর কারণ হিসেবে তার বক্তব্য হলো: আমাদের দেশের মানুষ তো অনেক রুগ্ন, কৃষকায়। একেবারে কৃষক যে সেও খুব রোগা, তার গরু দুটো, বলদ দুটো -সেটাও রোগা...। [আমার ছবিতে তাদের বলিষ্ঠ হওয়াটা] মনের ব্যাপার। মন থেকে ওদের যেমনভাবে আমি ভালোবাসি যে আমাদের দেশের কৃষক সম্প্রদায়ইতো ব্রিটিশ সাম্রাজ্য গড়েছিলো। অর্থবিত্ত ওরাই তো যোগান দেয়। ...আর এই যত জমিদার রাজা মহারাজা আমাদের দেশের কম কেউ না। সবাই তো কৃষিনির্ভর একই জাতির ছেলে। আমার অতিকায় ছবিগুলোর কৃষকের অতিকায় অতিকায় দেহটা এই প্রশ্নই জাগায় যে, ওরা কৃশ কেন? ওরা রু্গ্ন কেন- যারা আমাদের অন্ন যোগায়। ফসল ফলায়। তার ছবিতে গ্রামীণ রমণীদের দেখা যায় সুডৌল ও সুঠাম গড়নে। নারীর মধ্যে উপস্থিত চিরাচরিত রূপলাবণ্যের সাথে তিনি শক্তির সম্মিলন ঘটিয়েছিলেন। একই সাথে তার এ ছবিগুলোতে গ্রামীণ প্রেক্ষাপটের শ্রেণী-দ্বন্দ্ব এবং গ্রামীণ অর্থনীতির কিছু ক্রূর বাস্তবতা উঠে এসেছে। তার এরকম দুটি বিখ্যাত ছবি হচ্ছে হত্যাযজ্ঞ (১৯৮৭) এবং চরদখল (১৯৮৮)।
১৯৭৬ সালে তার আঁকা শিল্পকর্ম নিয়ে শিল্পকলা একাডেমীর প্রদর্শনীতে তার ছবির মহিমা নতুন করে প্রস্ফুটিত হয়। এই ছবিগুলোর মধ্যে দেখা যায় বিশ্বের কেন্দ্র হচ্ছে গ্রাম আর সেই কেন্দ্রের রূপকার কৃষককে আপন মহিমায় সেখানে অধিষ্ঠিত দেখা যায়। গ্রাম ও গ্রামের মানুষ ছিলো তার শিল্পকর্মের অনুপ্রেরণা আর উপকরণ ছিলো কৃষক এবং কৃষকের জীবন চেতনা। এস এম সুলতান তেলরঙ এবং জলরঙ-এ ছবি আঁকতেন৷ পাশাপাশি রেখাচিত্র আঁকতেন । আঁকার জন্য তিনি একেবারে সাধারণ কাগজ, রঙ এবং জটের ক্যানভাস ব্যবহার করেছেন। এজন্য তার অনেক ছবিরই রঙ নষ্ট হয়ে যাচ্ছিলো, যদিও এসবের প্রতি তিনি তেমন ভ্রূক্ষেপ করতেন না। নড়াইলে থাকাকালীন সময়ে তিনি অনেক ছবি কয়লা দিয়ে একেছিলেন তবে সঠিকভাবে সংরক্ষণের অভাবে সেগুলো নষ্ট হয়ে যায়৷
এস এম সুলতান আধুনিকতার একটি নিজস্ব সংজ্ঞা গ্রহণ করেছিলেন। তার তেমন কোনো অনুসারী ছিলোনা যারা একই সংজ্ঞা মেনে শিল্পচর্চা করতেন। একারণেই তার প্রতিষ্ঠিত আধুনিকতার স্বরূপ নিয়ে নতুন কোনো ধারার সৃষ্টি হয়নি। কেউ তার মতো করে আধুনিকতার ব্যাখ্যাও দেননি। এছাড়া তার মতো মাটির জীবন তখনকার কোনো শিল্পী যাপন করেননি। তার কাছে আধুনিকতার সংজ্ঞা কেমন ছিলো তা বলতে গিয়ে বাংলাপিডিয়ায় তার জীবনীর লেখক সৈয়দ মনজুরুল ইসলাম লিখেছেন: "তাঁর কাছে অবয়বধর্মিতাই প্রধান। তিনি আধুনিক, বিমূর্ত শিল্পের চর্চা করেননি; তাঁর আধুনিকতা ছিলো জীবনের শাশ্বত বোধ ও শিকড়ের প্রতিষ্ঠা করা। তিনি ফর্মের নিরীক্ষাকে গুরুত্ব দেননি, দিয়েছেন মানুষের ভেতরের শক্তির উত্থানকে, ঔপনিবেশিক শক্তির বিরুদ্ধে লড়াই এবং ঔপনিবেশিক সংগ্রামের নানা প্রকাশকে তিনি সময়ের দাবির পরিপ্রেক্ষিতে উপস্থাপন করেছেন। এটাই তাঁর কাছে ছিলো 'আধুনিকতা', অর্থাৎ তিনি ইউরো-কেন্দ্রিক, নগর নির্ভর, যান্ত্রিকতা-আবদ্ধ আধুনিকতার পরিবর্তে অন্বেষণ করেছেন অনেকটা ইউরোপের রেনেসাঁর শিল্পীদের মতো মানবের কর্মবিশ্বকে।"
শিল্পী এস এম সুলতান শেষ জীবনে বলে গিয়েছেন: আমি সুখী। আমার কোনো অভাব নেই। সকল দিক দিয়েই আমি প্রশান্তির মধ্যে দিন কাটাই। আমার সব অভাবেরই পরিসমাপ্তি ঘটেছে।
মৃত্যু
এস এম সুলতান ১৯৯৪ সালের ১০ অক্টোবর যশোরে সম্মিলিত সামরিক হাসপাতালে বিকেল ৪টা ৩৫ মিনিটে শেষ নিঃশ্বাস ত্যাগ করেন।
একক প্রদর্শনী
সুলতানের জীবদ্দশায় এবং মৃত্যুর পর দেশে-বিদেশে তার বহু একক চিত্র প্রদর্শনী আয়োজিত হয়েছে। এর মধ্যে যুক্তরাষ্ট্রের বিভিন্ন শহরে তার ১৭টি একক প্রদর্শনী হয়েছিলো।
পুরস্কার এবং সম্মাননা
তিনি ১৯৮০-এর দশকে যুক্তরাষ্ট্রের তৎকালীন প্রেসিডেন্ট রোনাল্ড রিগ্যানের কাছ থেকে শ্রেষ্ঠত্বের পুরস্কার গ্রহণ করেন। তিনি ১৯৫১ সালে নিউ ইয়র্কে, ইনস্টিটিউট অব ইন্টারন্যাশনাল এডুকেশন কর্তৃক আয়োজিত সেমিনারে সরকারি প্রতিনিধি হিসেবে অংশগ্রহণ করেন৷ এছাড়াও ১৯৮১ খ্রিষ্টাব্দে ঢাকায় অনুষ্ঠিত এশীয় চারুকলা প্রদর্শনীতে আন্তর্জাতিক জুরী কমিটির অন্যতম সদস্য মনোনীত হন৷
জনপ্রিয় সংস্কৃতিতে
thumb|150px|আদম সুরত-এর পোস্টার
অন্যান্য
এস এম সুলতানের জীবন এবং কর্মের ওপর ২০১০ সালে ফাহিম মিউজিকের ব্যানারে লাল মিয়া নামে একটি প্রামাণ্যচিত্র নির্মাণ করেছেন আমিরুল ইসলাম। এতে সুলতানের স্মৃতিবিজড়িত নড়াইলের বিভিন্ন স্থান, চিত্রা নদী, শিশুস্বর্গ, বিভিন্ন সময়ে তার আঁকা চিত্র ও দুর্লভ আলোকচিত্র রয়েছে। এছাড়াও রয়েছে সুলতানের পাঁচ মিনিটের একটি সাক্ষাৎকার।
দাগি ঘাসপাখি
দাগি ঘাসপাখি (Striated Grassbird) ঘাসপাখির একটি প্রজাতি। বাংলাদেশ ছাড়া দক্ষিণ ও দক্ষিণ-পূর্ব এশিয়ার বেশ কয়েকটি দেশে এ পাখি দেখা যায়। বাংলাদেশের হাওর এলাকা, নেপালের তেরাই এবং ভারতের পাঞ্জাব, অরুণাচল, আসাম, মণিপুর ও নাগাল্যান্ড প্রদেশের সমতলভূমিতে এদের দেখা যায়। বাংলাদেশের পূর্বে মিয়ানমার, থাইল্যান্ড, কম্বোডিয়া, লাওস, ভিয়েতনাম ও দক্ষিণ চীনে তো আছেই, এছাড়াও পাখিটি ইন্দোনেশিয়া ও ফিলিপাইনের কয়েকটি বিচ্ছিন্ন দ্বীপেও বসতি করেছে। দাগি ঘাসপাখির দৈর্ঘ্য প্রায় এক ফুট এবং ওজন ৫০ গ্রাম। দাগি ঘাসপাখি শুধু আকারেই বড় নয়, এর আবাসও কিছুটা বিস্তৃত।
বিবরণ
দাগি ঘাসপাখি অধিকাংশ সময় ঘাসের মধ্যে লুকিয়ে থাকলেও কিছু সময় পর পর ওপরে উড়ে চড়া গলায় লম্বা ডাক দিয়ে সবার দৃষ্টি আকর্ষণ করাই এর স্বভাব। নানা জাতের ভূচর মাকড়সা ও অন্য পোকামাকড় খেয়েই পাখিটি বেঁচে থাকে। অগ্রহায়ণ, শীত ও বসন্তে হাওর অঞ্চলে ঘাসপাখির বিচরণ ও বসবাসযোগ্য পর্যাপ্ত ঘাসের প্রান্তর জেগে থাকে। কিন্তু পুরো হাওর এলাকা ছয় মাস পানির নিচে ডুবে থাকার ফলে বর্ষার প্রজনন-মৌসুমে এ পাখির আবাসসংকট দেখা দেয়। হাওর-বেসিন ছাড়া এ দেশে যে যৎসামান্য নল, কাশ ও লম্বা-ঘাসের জমি টিকে আছে তা দ্রুত উজাড় হয়ে যাচ্ছে বলে পাখিটির বর্ষার-আবাস আশঙ্কাজনকভাবে সংকুচিত হয়ে পড়ছে।
আবাস
এটি বাংলাদেশ, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, ফিলিপাইন, রাশিয়া, থাইল্যান্ড, এবং ভিয়েতনামে দেখতে পাওয়া যায়।
২০১৩ সিইসিএএফএ কাপ গ্রুপ পর্ব
২০১৩ সিইসিএএফএ কাপের গ্রুপ পর্ব ২৭ নভেম্বর শুরু হয়ে ৫ ডিসেম্বর শেষ হয়। ম্যাচের দিনগুলো ছিল, ২৭-২৯ নভেম্বর, ৩০ নভেম্বর-২ ডিসেম্বর এবং ৩-৫ ডিসেম্বর।
টাইব্রেকার্স
যদি দুই বা ততোধিক দলের গ্রুপ ম্যাচ শেষ হওয়ার পরে পয়েন্ট সমান হয়, তবে র‌্যাঙ্কিংয়ে নিম্ন লিখিত মানদণ্ড প্রযোজ্য হবে। (ক্রমিকভাবে সাজানো):
গ্রুপ এ
এ গ্রুপের খেলা শেষে কেনিয়া ও ইথিওপিয়া একই সমান পয়েন্ট অর্জন করে। ফলে বিজয়ী নির্ধারনের জন্য কয়েন টসের সিদ্ধান্ত হয়, যাতে কেনিয়া এ গ্রুপের চ্যাম্পিয়ন হয়।
তৃতীয় স্থান নির্ধারনী
গ্রুপ পর্বে বিজয়ী ও রানার্স আপ ছাড়াও দুটি সেরা তৃতীয় স্থানের দল নকআউট পর্বের জন্য নির্বাচন করা হয়।
পাতিয়ালা রেলওয়ে স্টেশন
পাতিয়ালা রেলওয়ে স্টেশন হল ভারতের পাঞ্জাবের পাতিয়ালা শহরের একটি রেলওয়ে স্টেশন। এটি ভারতীয় রেলওয়ের উত্তর রেলওয়ে জোনের আম্বালা রেলওয়ে বিভাগের অধীনে। এটি সমুদ্রপৃষ্ঠ থেকে 256 m এ অবস্থিত। এখানে চারটি প্ল্যাটফর্ম রয়েছে। ২৪টি ট্রেন থামে, একটি ট্রেন উৎপন্ন হয় এবং একটি ট্রেন এখানে শেষ হয়।
ইতিহাস
অন্যান্য রেলওয়ে স্টেশনের বিপরীত পদ্ধতিতে, পাতিয়ালা রেলওয়ে স্টেশনের ভবনটি রাজপুরা থেকে রেললাইনের সাথে লম্ব ভাবে তৈরী করা হয়েছিলো। কথিত আছে যে মহারাজা রেলওয়ে স্টেশনটি ঋজু অভিমুখে নির্মাণ করেছিলেন কারণ তিনি আশা করেছিলেন যে একদিন আম্বালা-লুধিয়ানা পাটিয়ালা হয়ে যাবে, কিন্তু তা কখনও হয়নি, একটি কারণ ছিল, এমনটি হলে ট্রেনগুলিকে পেপসু রাজ্যের ধার্য কর দিতে হত।
প্রাচী মিশ্র
প্রাচী মিশ্র (জন্ম: ১১ ফেব্রুয়ারি, ১৯৮৮) একজন ভারতীয় মডেল। তিনি ২০১২ সালে ফেমিনা মিস ইন্ডিয়া আর্থ-এর মুকুট জিতেছিলেন। ফেমিনা মিস ইন্ডিয়া ২০১২-এর উপ-প্রতিযোগিতার সময় তিনি মিস কনজেনিয়ালিটিরও মুকুট জিতেছিলেন।
প্রাথমিক এবং ব্যক্তিগত জীবন
প্রাচী ভারতের উত্তরপ্রদেশে জন্মগ্রহণ করেছিলেন এবং সেখানেই বেড়ে উঠেছিলেন। তিনি উত্তরপ্রদেশের মথুরায় হিন্দুস্তান বিজ্ঞান ও প্রযুক্তি কলেজ থেকে কম্পিউটার বিজ্ঞানে স্নাতকোত্তর সম্পন্ন করেছিলেন। তিনি মহারাষ্ট্রের পুনেতে সিম্বিওসিস ইনস্টিটিউট অব ম্যানেজমেন্ট স্টাডিজ থেকে ব্যাংকিংয়ে স্নাতকোত্তর ডিপ্লোমাও সম্পন্ন করেছিলেন।
২০১৭ সালে মহতের সাথে প্রাচী সম্পর্ক শুরু করেছিলেন। এই দম্পতি ২০১৯ সালের এপ্রিলে বাগদান করেছিলেন এবং ২০২০ সালের ১ ফেব্রুয়ারি বিয়ে করেছিলেন।
ফেমিনা মিস ইন্ডিয়া
প্রাচী ফেমিনা মিস ইন্ডিয়া প্রতিযোগিতায় অংশগ্রহণ করেছিলেন এবং ফেমিনা মিস ইন্ডিয়া আর্থ খেতাব অর্জন করেছিলেন। ফেমিনা মিস ইন্ডিয়া ২০১২-এর উপ-প্রতিযোগিতার সময় তিনি মিস কনজেনিয়ালিটির মুকুটও জিতেছিলেন। প্রাচী মিশ্র ২০১১ সালে পুনেতে রেডিও মিরচি বিউটি কুইন পুরস্কারও জিতেছিলেন।
মিস আর্থ ২০১২
প্রাচী ফিলিপাইনের ম্যানিলায় অনুষ্ঠিত মিস আর্থ ২০১২-তে ভারতের প্রতিনিধিত্ব করেছিলেন। তিনি মিস আর্থ ২০১২-তে গ্রুপ ১-এ মিস ফ্রেন্ডশিপের জন্য স্বর্ণপদক জিতেছিলেন এবং মিস কনজেনিয়ালিটি ২০১২-এর শিরোনাম অর্জন করেছিলেন।
পন্টিক পর্বতমালা
পন্টিক পর্বতমালা বা পন্টিক আল্পস ( তুর্কি : Kuzey Anadolu Dağları, যার অর্থ উত্তর আনাতোলিয়ান পর্বতমালা ) তুরস্কের উত্তর আনাতোলিয়ায় একটি পর্বতশ্রেণীতে অবস্থিত। স্থানীয় তুর্কি এবং পন্টিক গ্রীক ভাষায় এগুলি পারহার পর্বত নামেও পরিচিত। পারহার শব্দটি একটি হিট্টাইট শব্দ থেকে এসেছে যার অর্থ "উচ্চ" বা "শিখর"। প্রাচীন গ্রীক ভাষায়, পর্বতগুলিকে প্যারিয়াদ্রেস বা পারিহেদ্রি পর্বত বলা হত।
ভূগোল
বাম|থাম্ব| তুরস্কের পন্টিক পর্বতমালার একটি প্যানোরামা এই স্থানটি মোটামুটিভাবে পূর্ব-পশ্চিমে সমান্তরালভাবে এবং কৃষ্ণ সাগরের দক্ষিণ উপকূলের কাছাকাছি পর্যন্ত বিস্তৃত। এটি উত্তর-পূর্বে জর্জিয়া পর্যন্ত এবং পশ্চিমে মারমারা সাগর পর্যন্ত বিস্তৃত হয়েছে, যার উত্তর-পশ্চিম দিকে কুরে পর্বতমালা (এবং তাদের পশ্চিমে আকাকোকা পর্বত) এবং বোলু পর্বতমালা উপকূল অনুসরণ করে। রেঞ্জের সর্বোচ্চ চূড়া হল Kaçkar Dağı, যা -এ পৌঁছেছে । উত্তর আনাতোলিয়ান ফল্ট এবং উত্তর- পূর্ব আনাতোলিয়ান ফল্ট, যা পূর্ব-পশ্চিম স্ট্রাইক-স্লিপ ফল্ট, সীমার দৈর্ঘ্য বরাবর চলে।
বাস্তুবিদ্যা
বাম|থাম্ব| জিলকলে দুর্গ পর্বতগুলি সাধারণত ঘন বন দ্বারা আবৃত থাকে, প্রধানত কনিফার দ্বারা।
উত্তর আনাতোলিয়ান কনিফার এবং পর্ণমোচী বন হল ইকোরিজিয়ন যা বেশিরভাগ অঞ্চল জুড়ে রয়েছে। এখানে ককেশাস মিশ্র বনগুলি সুদূর-পূর্ব প্রান্ত জুড়ে বিস্তার লাভ করে, ফলে এটি কাকার পর্বত নামেও পরিচিত। পর্বত এবং কৃষ্ণ সাগরের মধ্যবর্তী সরু উপকূলীয় স্ট্রিপ, যা পন্টাস নামে পরিচিত, এটি ইউক্সিন-কোলচিক পর্ণমোচী বনের আবাসস্থল, যেখানে বিশ্বের কয়েকটি নাতিশীতোষ্ণ রেইনফরেস্ট রয়েছে ।
এই অঞ্চলটি ইউরেশীয় বন্যপ্রাণী যেমন ইউরেশিয়ান স্প্যারোহক,সোনালী ঈগল,এশীয় শাহী ঈগল, কম দাগযুক্ত ঈগল, ককেশীয় কালো গ্রাউস, লাল-সামনের সেরিন,ওয়ালক্রিপার ইত্যাদির আবাসস্থল।
শীতে এখানে বেচেঁ থাকা খুবই কঠিন। এমনিকি এখানে গ্রীষ্মের মাসগুলিতেও নিরাপদ উচ্চতার উপরে তুষারপাত অস্বাভাবিক নয়।
আনাতোলিয়ান মালভূমি, যা এই অঞ্চলের দক্ষিণে অবস্থিত, পাহাড়ের বৃষ্টির ছায়ার প্রভাবে আর্দ্র এবং উপকূলের তুলনায় যথেষ্ট শুষ্ক। এছড়াও এখানে মহাদেশীয় জলবায়ু রয়েছে।
কেন্দুঝর জেলা
কেন্দুঝর জেলা(କେନ୍ଦୁଝର ଜିଲ୍ଲା) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারি ১৯৪৮ খ্রিস্টাব্দে) ওড়িশা রাজ্য পুণর্গঠন কালে কেন্দুঝর জেলাটি গঠিত হলেও তার নাম ছিলো কেওনঝড় জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর কেন্দুঝর শহরে অবস্থিত এবং চম্পুয়া মহকুমা, কেন্দুঝর মহকুমা ও আনন্দপুর মহকুমা নিয়ে গঠিত৷
নামকরণ
জনশ্রুতি অনুযায়ী রাজা জ্যোতি ভঞ্জ বর্তমান কেওনঝড় বা কেন্দুঝর অঞ্চলে উপস্থিত ছোটো একটি ঝর্ণা ও সংলগ্ন প্রস্রবনকে কেন্দ্র করে নিজের অস্থায়ী প্রাসাদ নির্মান করেন৷ পরে এই অঞ্চল কেন্দুঝর বা কেন্দুবন দ্বারা পরিবেষ্ঠিত প্রস্রবন নামে বিখ্যাত হয়৷ জেলাসদরের নামে জেলাটির নামকরণ হয়৷
অবস্থান
জেলাটির আয়তন ৮৩০৩ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৫.৩৩%৷
ভাষা
কেন্দুঝর জেলায় প্রচলিত ভাষাসমূহের পাইচিত্র তালিকা নিম্নরূপ -
জনসংখ্যার উপাত্ত
মোট জনসংখ্যা ১৫৬১৯৯০(২০০১ জনগণনা) ও ১৮০১৭৩৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৮ম৷ ওড়িশা রাজ্যের ৪.২৯% লোক কেন্দুঝর জেলাতে বাস করেন৷ জেলার জনঘনত্ব ২০০১ সালে ১৮৮ ছিলো এবং ২০১১ সালে তা বৃদ্ধি পেয়ে ২১৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৫.৩৫%, যা ১৯৯১-২০১১ সালের ১৬.৮৩% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮৮(সমগ্র) এবং শিশু(০-৬ বৎ) লিঙ্গানুপাত ৯৬৭৷
নিষ্ঠা (হিন্দুধর্ম)
দার্শনিক তাৎপর্য
কুরুক্ষেত্রের যুদ্ধক্ষেত্রে, কৃষ্ণ অর্জুনকে বলেন: "लोकेऽस्मिन् द्विविधा निष्ठा पुरा प्रोक्ता मयाऽनघ । ज्ञानयोगेन सांख्यानां कर्मयोगेन योगिनाम् ।।
হে পাপহীন! এই পৃথিবীতে দুই ধরনের শৃঙ্খলা আমার দ্বারা পূর্বকালে নির্ধারিত হয়েছিল - সাংখ্যদের জন্য জ্ঞানের শৃঙ্খলা (জ্ঞান-নিষ্ঠ) এবং যোগীদের জন্য, কর্মের (কর্ম-নিষ্ঠ)।"
- ভগবদগীতা ৩.৩
এই শ্লোকের উপর শঙ্কর তার ভাষ্যে বলেন, "এই দ্বিগুণ শৃঙ্খলা কী? শুনুন: (১) জ্ঞানের শৃঙ্খলা, পরমহংস আদেশের ত্যাগকারীরা যারা নিজেদেরকে চূড়ান্ত বাস্তবতায় প্রতিষ্ঠিত করেছেন, এবং (২) কাজের শৃঙ্খলা, কাজের কর্তাদের কাজের শৃঙ্খলা প্রতিনিধিকে জ্ঞানের শৃঙ্খলা গ্রহণ করার জন্য উপযুক্ততা দিয়ে জীবনের শেষগুলিকে উন্নীত করতে পারে, এবং স্বাধীনভাবে নয়, নিজে থেকে, যেখানে শৃঙ্খলা জ্ঞান, কর্মের দ্বারা উৎপন্ন, জীবনের সর্বোচ্চ শেষের সম্পূর্ণ স্বাধীন উপায়।" এই শ্লোকে, নিষ্ঠ শব্দের অর্থ হল 'নিবেদিত', 'প্রতিষ্ঠিত'। আস্থা ও নিষ্ঠার সাথে বিশ্বাসকে শ্রদ্ধা বলা হয়; বিশ্বাস ও আস্থার সাথে বিশ্বাস হল নিষ্ঠ, এই শ্লোকে, কৃষ্ণ বিশ্বাস ও আত্মবিশ্বাসের দ্বিগুণ পথের কথা বলেছেন। আত্ম-জ্ঞান থাকতে পারে যখন আত্ম-জ্ঞান সম্পূর্ণরূপে প্রতিষ্ঠিত না হয়; জ্ঞান-নিষ্ঠা বলতে বোঝায় আত্ম-জ্ঞান যা সম্পূর্ণরূপে আত্তীকৃত এবং প্রতিষ্ঠিত।
সনৎকুমার নারদকে বলেন (ছান্দোগ্য উপনিষদ ৮.২০.১ ও ৭.৩১.১) যে যখন কেউ নিষ্ঠার সাথে সেবা করে, তখন সে বিশ্বাসে সমৃদ্ধ হয়; নিষ্ঠার সাথে সেবা না করলে ঈমান আসে না, এবং যখন কেউ কাজ করে তখন নিষ্ঠার সাথে সেবা করে। নিষ্ঠা বা 'ভক্তি' শব্দটি, যা পূর্ববর্তী অনুচ্ছেদে প্রদর্শিত হয়, এর অর্থ হল - 'স্থিরতা'। যদিও পাঠ্যটি শিক্ষক সম্পর্কে কিছুই বলে না, শঙ্করের কাছে এটি ব্রহ্মের জ্ঞান অর্জনের জন্য শিক্ষকের প্রজ্ঞার অবিচল অন্বেষণকে নির্দেশ করে; এবং প্রভবানন্দের কাছে এটি শিক্ষকের কাছে উপস্থিত থাকার দ্বারা বিশ্বাস লাভের ইঙ্গিত দেয়। শঙ্কর বলেন, জ্ঞান-নিষ্ঠা ও কর্ম-নিষ্ঠার মধ্যে পার্থক্য করা হয়েছে। বৈদিক কাজ কেবল তার জন্যই যার ইচ্ছা আছে; যে ব্যক্তি কেবল ইচ্ছাকে অন্বেষণ করে তার উপর এসব কাজ ত্যাগ করা ফরজ। বিবেকানন্দের কাছে নিষ্ঠ শব্দের অর্থ ছিল - 'সংযুক্তির এককতা'; তিনি বলেন, "প্রিয় বস্তুর প্রতি অনুরক্তির এককতা (নিষ্ঠা), যা ছাড়া কোন প্রকৃত ভালবাসা জন্মাতে পারে না, এটি প্রায়শই অন্য সমস্ত কিছুর নিন্দার কারণ হয়।"
সেলিম মালিক
সেলিম মালিক পারভেজ (سلیم ملک; জন্ম: ১৬ এপ্রিল, ১৯৬৩) লাহোরের কায়েরপোরা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। ১৯৮১-৮২ মৌসুম থেকে ১৯৯৯ সময়কাল পর্যন্ত পাকিস্তান ক্রিকেট দলের অন্যতম সদস্য ছিলেন তিনি। এছাড়াও দলের অধিনায়কের দায়িত্বে ছিলেন সেলিম মালিক। দলে তিনি মূলতঃ মাঝারিসারির ব্যাটসম্যান হিসেবে খেলতেন। স্কয়ার অঞ্চলেই তার ব্যাটিংয়ের প্রাধান্য লক্ষ্য করা যায়। তার লেগ ব্রেক বোলিংও বেশ কার্যকরী ছিল। শতাধিক টেস্ট খেলার অধিকারী সেলিম মালিকের কৃতিত্ব ম্লান হয়ে পড়ে। একবিংশ শতকের ঊষালগ্নে আন্তর্জাতিক ক্রিকেটে নিষিদ্ধ ঘোষিত ক্রিকেটারদের মধ্যে প্রথম হিসেবে তিনি পাতানো খেলার সাথে জড়িত হয়ে নিষেধাজ্ঞার কবলে পড়েন। সাবেক দলীয় সঙ্গী ইজাজ আহমেদের ভগ্নিপতি তিনি।
খেলোয়াড়ী জীবন
মার্চ, ১৯৮২ সালে সেলিম মালিক তার প্রথম টেস্টে অংশগ্রহণ করেন। করাচীতে দলের প্রতিপক্ষ ছিল শ্রীলঙ্কা ক্রিকেট দল। প্রথম ইনিংসে ১২ রানে আউট হবার পর ডিক্লেয়ারকৃত দ্বিতীয় ইনিংসে মনোরম অপরাজিত ১০০ রানের ইনিংস করেন। ১৮ বছর ৩২৩ দিন বয়সে তার এ সেঞ্চুরিটি অভিষেকে তৎকালীন দ্বিতীয় সর্বকনিষ্ঠ খেলোয়াড় হিসেবে কৃতিত্ব প্রদর্শনের সুযোগ পায়।
সাফল্যগাঁথা
১৯৮৭ সালে ব্যক্তিগত সেরা অবদান রাখেন একদিনের আন্তর্জাতিক ক্রিকেট অঙ্গনে। চিরপ্রতিদ্বন্দ্বী ভারতের বিপক্ষে ২৩৮ রানের জয়ের লক্ষ্যমাত্রায় দলের সংগ্রহ ১৬১/৫ থাকা অবস্থায় ক্রিজে নামেন। জয়ের জন্য ৭৭ রানের মধ্যে তার অবদান ছিল ৭২ রান। তিনি ৩৬ বল মোকাবেলা করেন। অপরাজিত থেকে দলকে ২ উইকেটের নাটকীয় জয় এনে দেন। তখনও ৩ বল বাকী ছিল।
অধিনায়কত্ব লাভ
পাকিস্তান দলকে ১২ টেস্টে নেতৃত্ব দেন। তন্মধ্যে ৭ টেস্টে জয় পায় তার দল। অন্যদিকে, ওডিআইয়ে ৩৪ খেলা পরিচালনা করে ২১ খেলায় জয় এনে দেন।
বিদেশ সফরের পর জালিয়াতির অভিযোগে ক্রিকেট থেকে নিষিদ্ধ ঘোষিত হন। তবে, তিনি নিজেকে নির্দোষ দাবী করেন ও খেলোয়াড়ী জীবন চালিয়ে যাবার অনুমতি প্রদান করা হয়। জানুয়ারি, ১৯৯৯ সালে সর্বশেষ টেস্টে অংশগ্রহণ করেন তিনি।
আজীবন নিষেধাজ্ঞা
২৩ অক্টোবর, ২০০৮ তারিখে লাহোরের স্থানীয় আদালতের আপত্তির কারণে আজীবন নিষেধাজ্ঞার বিষয়টি পাকিস্তান ক্রিকেট বোর্ড তুলে নেয়। সরকারী বিচারক মালিক মোহাম্মদ আলতাফ মালিকের স্বপক্ষে সিদ্ধান্ত প্রদান করে ও পাতানো খেলায় তার সম্পৃক্ততার অভিযোগ তুলে নেয়া হয়।
নিষেধাজ্ঞা পরবর্তী সময়কাল
অক্টোবর, ২০১২ সালে জাতীয় দলের ব্যাটিং কোচ পদের জন্য পাকিস্তান ক্রিকেট বোর্ডের (পিসিবি) বরাবরে সেলিম মালিক তার আবেদনপত্র পেশ করেন। ঐ মাসের শুরুতে পিসিবি জাতীয় দলের জন্য ব্যাটিং কোচের বিষয়ে বিজ্ঞাপন দিয়েছিল।
বর্তমানে তিনি লাহোরে তরুণ ক্রিকেটারদের জন্য ক্রিকেট একাডেমি স্থাপনের পরিকল্পনা গ্রহণ করেছেন। এছাড়াও, দীর্ঘদিনের অংশীদার হামজা ইউসুফের সাথে ব্যক্তিগত ব্যবসা করে আসছেন।
রিচার্ড হালসল
রিচার্ড গ্র্যান্ট হালসল (Richard Halsall; জন্ম: ১ অক্টোবর, ১৯৬৮) রোডেশিয়ার সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ডানহাতি ব্যাটসম্যান ও ডানহাতে ফাস্ট মিডিয়াম বোলিংয়ে পারদর্শিতা দেখিয়েছেন রিচার্ড হালসল। ঘরোয়া ক্রিকেটে সাসেক্স ক্রিকেট বোর্ড, ক্যামব্রিজ বিশ্ববিদ্যালয় ও ম্যাশোনাল্যান্ড কোর্টের প্রতিনিধিত্ব করেছেন তিনি। বর্তমানে তিনি বাংলাদেশ ক্রিকেট দলের ফিল্ডিং কোচের দায়িত্বে রয়েছেন।
খেলোয়াড়ী জীবন
১৯৯৩-৯৪ মৌসুমে প্রথম-শ্রেণীর ক্রিকেটে ম্যাশোনাল্যান্ড কাউন্টি ডিস্ট্রিক্টসের পক্ষে অভিষেক ঘটে তার। লোগান কাপে দলের প্রতিপক্ষ ছিল ম্যাশোনাল্যান্ড অনূর্ধ্ব-২৪ দল। এ খেলাটিই জিম্বাবুয়েতে তার একমাত্র প্রথম-শ্রেণীর খেলা ছিল।
প্রথম-শ্রেণীর ক্রিকেটে তার পরবর্তী অংশগ্রহণ ছিল ইংরেজ কাউন্টি ক্রিকেটে ক্যামব্রিজ বিশ্ববিদ্যালয়ের পক্ষে। ১৯৯৯ সালে ল্যাঙ্কাশায়ারের বিপক্ষে কাউন্টি ক্রিকেটে অভিষেক ঘটে তার। ঐ মৌসুমে তিনি ৭টি প্রথম-শ্রেণীর ক্রিকেটে অংশ নেন। শেষ খেলায় অংশ নেন অক্সফোর্ড বিশ্ববিদ্যালয়ের বিপক্ষে। সর্বমোট আটটি প্রথম-শ্রেণীর খেলায় ১৯.০০ গড়ে ১৭১ রান তুলেন। এছাড়াও একমাত্র অর্ধ-শতক করেন ৭৬ যা তার ব্যক্তিগত সর্বোচ্চ। ফিল্ডিংয়ে তিনি ৫টি ক্যাচ নেন। বল হাতে ১৩ উইকেট নেন ৪৪.৩৮ গড়ে। তন্মধ্যে সেরা বোলিং পরিসংখ্যান গড়েন ৩/৬৪।
কোচিং
খেলোয়াড়ী জীবন শেষে সাসেক্সে কোচিং করান। এরপর ২০০৭ সালে ইংল্যান্ড ক্রিকেট দলে প্রথম পূর্ণাঙ্গকালীন ফিল্ডিং কোচ হিসেবে মনোননয়ন দেয়া হয় তাকে। ৩ অক্টোবর ইসিবির সাথে চুক্তি শেষ হলে পরবর্তীতে দুইবছর বাংলাদেশ ক্রিকেট দলের ফিল্ডিং কোচ হিসেবে যোগ দেন।
সর্বাধিক অনুসরণকৃত ইন্সটাগ্রাম অ্যাকাউন্টের তালিকা
এখানে ছবি এবং ভিডিও ভাগ করে নেওয়ার সামাজিক প্ল্যাটফর্ম ইন্সটাগ্রামে সর্বাধিক অনুসরণকারীদের সাথে শীর্ষ ৫০টি অ্যাকাউন্ট তালিকাভুক্ত রয়েছে। পর্তুগিজ ফুটবলার ক্রিস্তিয়ানো রোনালদো ৩৫০ মিলিয়নের অধিক এবং মার্কিন সঙ্গীতশিল্পী আরিয়ানা গ্রান্দে ২৬৮ মিলিয়নের অধিক অনুসরণকারী ব্যক্তি। প্ল্যাটফর্মে ইনস্টাগ্রামের নিজস্ব ব্র্যান্ড অ্যাকাউন্ট রয়েছে, যার অনুসরণকারী সংখ্যা ৪২৪ মিলিয়নের অধিক; এবং এটি সামগ্রিকভাবে এযাবৎকালের সর্বাধিক অনুসরণকৃত অ্যাকাউন্ট। ১৪৪ মিলিয়নের অধিক অনুসরণকারী সহ ন্যাশনাল জিওগ্রাফিক দ্বিতীয় সর্বাধিক অনুসরণকৃত ব্র্যান্ড অ্যাকাউন্ট। সর্বমোট ২১টি অ্যাকাউন্ট সাইটে ১০০ মিলিয়ন অনুসরণকারী ছাড়িয়ে গেছে।
সর্বাধিক অনুসরণকৃত অ্যাকাউন্ট
, নিম্নলিখিত সারণিতে ইন্সটাগ্রামে সর্বাধিক অনুসরণকৃত ৫০টি অ্যাকাউন্ট তালিকাবদ্ধ হয়েছে, মিলিয়ন অনুসরণকারীদের পাশাপাশি প্রতিটি ব্যবহারকারীর পেশা বা ক্রিয়াকলাপকে উল্লেখিত হয়েছে।
কিমি গ্রেঞ্জার
কিমি গ্রেঞ্জার (জন্ম: ১৮ মে ১৯৯৫, সান দিয়েগো, ক্যালিফোর্নিয়া) একজন মার্কিন পর্নোগ্রাফিক অভিনেত্রী।
জীবনী
গ্রেঞ্জারের জন্ম ১৯৯৫ সালের মে মাসে ক্যালিফোর্নিয়া অঙ্গরাজ্যের সান দিয়েগো শহরে। যুবক বয়সে তার বাবা-মা বিবাহবিচ্ছেদ করেছিলেন। তার মা যৌবনে একজন স্ট্রিপার এবং প্রাপ্তবয়স্ক ম্যাগাজিনের একজন আদিরসাত্মক মডেল ছিলেন।
১৮ বছর বয়সে, তিনি একটি রেস্তোঁরাতে ওয়েট্রেস হিসাবে কাজ শুরু করেছিলেন, পরে বারটেন্ডার হয়েছিলেন। বন্ধুর মধ্যস্থতায় তিনি প্রাপ্তবয়স্ক বিনোদন শিল্পের প্রতি আগ্রহী হয়ে উঠেন, অবশেষে দক্ষিণ ক্যালিফোর্নিয়ার বিভিন্ন ক্লাবে স্ট্রিপার হিসাবে কাজ করেছিলেন।
২০১৫ সালে, ২০ বছর বয়সে, তিনি পর্নোগ্রাফি জগতে প্রবেশ করেন। অভিনেত্রী হিসাবে তিনি ভিক্সেন, জুলস জর্ডান ভিডিও, এভিল অ্যাঞ্জেল, মফোস, ডিজিটাল সিন, গার্লফ্রেন্ডস ফিল্মস, নিউ সেনসেশন বা পেন্টহাউসের মতো স্টুডিওতে কাজ করেছেন।
২০১৭ সালে তিনি এভিএন এবং এক্সবিআইজেড পুরস্কারের জন্য সেরা নতুন অভিনেত্রীর বিভাগে মনোনীত হন। তিনি জে-ম্যাকের সাথে ডোন্ট ব্র্যা -র জন্য সেরা বয়/গার্ল যৌন দৃশ্যে এভিএন মনোনয়ন পেয়েছিলেন।
আজ অবধি, তিনি অভিনেত্রী হিসাবে ৩৬০ টিরও বেশি চলচ্চিত্রে অভিনয় করেছেন।
তাঁর উল্লেখযোগ্য কয়েকটি চলচ্চিত্র হলো: এ সফট টাচ ৩, কাম ইনসাইড মি ২, এক্সট্রা স্মল চিকস ফাকিং হিউজ ডিক ১৬, ফ্যান্টাসি সলোস ১৬, ইন্নোসেন্স অব উয়ুথ ৯, ম্যানুয়েল ফেরেরা'স রাইপ, নটি নাইসেস ২, স্টেপ সিবলিঙ্গ কোয়েরসন, সুপার কিউট ৫, সুইংগার গেটওয়ে, থ্রি অব আস ৪ ও ইয়ং টাইট স্লাটস ৩।
এইচ এম জ্যোতি
হিরিয়ুর মঞ্জুনাথ জ্যোতি (জন্ম ১লা জুলাই ১৯৮৩) একজন ভারতীয় স্প্রিন্টার এবং কমনওয়েলথ গেমসের পদক বিজয়ী। তিনি ১০০ মিটার, ২০০ মিটার এবং ৪×১০০ মিটার রিলে বিভাগে প্রতিদ্বন্দ্বিতা করেন। তিনি এই তিনটি ইভেন্টের প্রতিটিতে একজন জাতীয় চ্যাম্পিয়ন বা প্রাক্তন জাতীয় চ্যাম্পিয়ন, ১০০ মিটার, ২০০ মিটার, এবং ৪×১০০ মিটার রিলেতে যথাক্রমে ১১.৩ (বা ১১.৪৬), ২৩.৪২ , এবং ৪৩.৪২ সেকেন্ডের ব্যক্তিগত সেরা সময় সহ। মা হওয়ার জন্য তিন বছর পেশাদার প্রতিযোগিতা থেকে বাইরে থাকার পর, ফিরে এসে এই তিনটি ইভেন্টে তাঁর ব্যক্তিগত সেরা সময় এসেছিল। জ্যোতি কানাড়া ব্যাঙ্কের একজন কর্মচারী, তিনি প্রাক্তন স্প্রিন্টার এস. শ্রীনিবাসকে বিয়ে করেছেন, তিনি তাঁর ব্যক্তিগত কোচও। এশিয়ান গেমসে পদক জিততে চাওয়া সত্ত্বেও, ক্রমাগত অ্যাকিলিস আঘাতের কারণে তিনি স্প্রিন্ট চালিয়ে যেতে পারেননি। তিনি ২০১৭ সালে চেন্নাইয়ের ওপেন ন্যাশানালস-এ স্বর্ণপদক জিতে নিজের খেলোয়াড় জীবনে ইতি টানেন। থাম্ব| অনুশীলনে জ্যোতি
প্রাথমিক জীবন
১৯৮৩ সালের ১লা জুলাই কর্ণাটকের হিরিউরে ( চিত্রদুর্গার কাছে) জ্যোতি জন্মগ্রহণ করেন। তাঁর পিতার নাম এইচ এন মঞ্জুনাথ এবং মা হলেন থিপ্পাম্মা।  তাঁর চার ভাই ও বোন রয়েছেন এবং তিনি পরিবারের দ্বিতীয় কন্যা।
স্পনসরশিপ
জ্যোতিকে তাঁর বাবা-মা দৃঢ়ভাবে সমর্থন করে গেছেন, তাঁরা তাঁর উচ্চাকাঙ্ক্ষার অর্থায়নের জন্য প্রচুর আর্থিক কষ্টের মধ্য দিয়ে গিয়েছিলেন। তিনি ২০০৪ সাল থেকে তাঁর নিয়োগকর্তা, কানাড়া ব্যাঙ্কের কাছ থেকে স্পনসরশিপ পেয়েছেন এবং ব্যাঙ্গালোরের ভারতীয় অ্যাথলেটিক্স একাডেমি থেকেও স্পনসরশিপ পেয়েছেন।
কাদির হানিফ ইউনিয়ন
কাদির হানিফ বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
আয়তন
কাদির হানিফ ইউনিয়নের আয়তন ১১.৭৩ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী কাদির হানিফ ইউনিয়নের জনসংখ্যা ৩২,০৮৭ জন।
অবস্থান ও সীমানা
নোয়াখালী সদর উপজেলার উত্তরাংশে কাদির হানিফ ইউনিয়নের অবস্থান। এ ইউনিয়নের পূর্বে নোয়াখালী পৌরসভা, দক্ষিণে বিনোদপুর ইউনিয়ন, পশ্চিমে নোয়ান্নই ইউনিয়ন ও বেগমগঞ্জ উপজেলার রাজগঞ্জ ইউনিয়ন এবং উত্তরে বেগমগঞ্জ উপজেলার একলাশপুর ইউনিয়ন অবস্থিত।
প্রশাসনিক কাঠামো
কাদির হানিফ ইউনিয়ন নোয়াখালী সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী কাদির হানিফ ইউনিয়নের স্বাক্ষরতার হার ৬৬.৪%। এ ইউনিয়নে ১টি কলেজ এবং ৫টি সরকারি প্রাথমিক বিদ্যালয় রয়েছে।
শিক্ষা প্রতিষ্ঠান
কলেজ
প্রাথমিক বিদ্যালয়
উল্লেখযোগ্য ব্যক্তি
মুক্তিযোদ্ধা।
যোগাযোগ ব্যবস্থা
জেলা শহরের মাইজদী চুইল্যার চা দোকান থেকে সিএনজি অথবা রিকশা যোগে ইউপি কমপ্লেক্সে আসা যায়।
খাল ও নদী
খাল ও নদীর তালিকা
জনপ্রতিনিধি
বর্তমান পরিষদ
প্রাক্তন চেয়ারম্যানগণের তালিকা
ক্লডিয়া সিসলা
ক্লডিয়া সিসলা একজন পোলিশ - জন্মত জার্মান অভিনেত্রী এবং মডেল যিনি প্রধানত ভারতীয় চলচ্চিত্র শিল্পে কাজ করেন। তিনি ভারতীয় রিয়েলিটি টেলিভিশন সিরিজ বিগ বসের একজন প্রতিযোগী ছিলেন।
ব্যক্তিগত জীবন
সিসলা জন্মগ্রহণ করেছিলেন আশকেনাজি ইহুদি পরিবারে। ভারতে আসার পর হিন্দু সংস্কৃতি এবং পুরাণে আগ্রহ তৈরি করার পরে ২০০৯ সালে হিন্দুধর্ম গ্রহণ করেন।  তিনি সিদ্ধেশ্বর গণেশের একজন স্বঘোষিত অনুগামী এবং কর্মে বিশ্বাসী।
মডেলিং এবং অভিনয় ক্যারিয়ার
সিসলা ১৫ বছর বয়সে ফ্যাশন এবং নাচের সাথে জড়িত শো গুলির জন্য কাজ করা শুরু করেছিলেন।
২০০৬ সালের মার্চ মাসে, সিসলা অটো বিল্ড, বিল্ড, স্যাট.1, টি-অনলাইন এবং কাবেলেইনস - এর ইন্টারনেট ওয়েবসাইটগুলিতে একটি সাবস্ক্রাইবার পোল জিতে জার্মানির সুপার গার্ল ২০০৬ হিসাবে প্রথম স্থান অর্জন করে।
২০০৭ সালে এবং আবার ২০০৮ সালে তিনি জার্মান ইন্টারনেট সোপ অপেরা বিচ হাউসে ডেইজি ভ্যানডেনবার্গের চরিত্রে অভিনয় করেছিলেন। দ্য নিউ ইন্ডিয়ান এক্সপ্রেস রিপোর্ট করেছে যে সিসলা একটি বলিউড ফিল্ম কার্ম -তে অভিনয় করছেন এবং কার্লুচি ওয়েয়ান্ট, আলমা সারাচির সাথে ভারতে চিত্রায়িত হওয়া একটি আন্তর্জাতিক চলচ্চিত্র ক্রু-এর অংশ হিসেবে অভিনয় করছেন। চলচ্চিত্র পরিচালক এম এস শাহজাহান একটি সাক্ষাত্কারে উল্লেখ করেছেন যে বলিউডে সিসলার জন্য আরও অ্যাসাইনমেন্ট থাকবে।
তিনি সৌমিত্র চ্যাটার্জির সাথে দশটা দশ চলচ্চিত্রে ("অরিন পাল" পরিচালিত) একজন জার্মান সাংবাদিকের ভূমিকায় অভিনয় করেছিলেন।
সিসলা লাভলি প্রফেশনাল ইউনিভার্সিটির ব্র্যান্ড অ্যাম্বাসেডর ছিলেন। LPU তাকে "ভারতে নতুন প্রতিশ্রুতিশীল বিদেশী মুখ" হিসাবে সম্মানিত করেছে।
বিগ বস ও বলিউডে এন্ট্রি
ডিসেম্বর ২০১০ সালে সিসলা আর্জেন্টিনার বুয়েনস আইরেসে টিভি শো জোর কা ঝাটকা: টোটাল ওয়াইপআউট শট-এ অংশ নেন। এটি হল ওয়াইপআউটের ভারতীয় সেলিব্রেটি সংস্করণ যার হোস্ট হিসেবে বলিউড অভিনেতা শাহরুখ খান। ২৫ ফেব্রুয়ারী ২০১১-এ কুশল পাঞ্জাবী বিজয়ী হয়ে অনুষ্ঠানটি শেষ হয়, যেখানে সিসলা ৫১ সেকেন্ডের ব্যবধানে রানার-আপ হয়ে দ্বিতীয় স্থানে আসে।
সিসলা তার প্রথম মূলধারার উপস্থিতি ২০১২ সালে করেছিলেন, যখন তিনি আইটেম গান "বালমা" করেছিলেন, অক্ষয় কুমারের সাথে তার চলচ্চিত্র খিলাড়ি ৭৮৬ -এ স্ক্রিন স্পেস শেয়ার করেছিলেন। গানটির সুর করেছেন হিমেশ রেশমিয়া এবং নৃত্য করেছেন গণেশ আচার্য।
২০১৬ সালে, তিনি কেয়া কুল হ্যায় হাম ৩ শিরোনামের সফল বলিউড ফ্র্যাঞ্চাইজি কেয়া কুল হ্যায় হাম চলচ্চিত্র সিরিজের তৃতীয় অংশে উপস্থিত হন। তাকে সর্বশেষ তেরি ভাবী হ্যায় পাগলে চলচ্চিত্রে কৃষ্ণা অভিষেক  এর সাথে একটি পেপি নম্বরে নাচতে দেখা গেছে।
আবদুল্লাহ ইবনে জাহাশ
আবদুল্লাহ ইবন জাহাশ (৫৮৫ খ্রিঃ- ৬২৫ খ্রিঃ) মুহাম্মদের একজন সাহাবা বা সঙ্গি ছিলেন । তিনি একদিকে মুহাম্মাদের ফুফাত ভাই এবং অন্যদিকে মুহাম্মদের শ্যালক ছিলেন ।
নাম ও বংশ পরিচয়
তিনি মুহাম্মদ এর নবুয়তের ৫৮৫ খ্রিষ্টাব্দে মক্কায় জন্ম গ্রহণ করেন । আবদুল্লাহ ইবনে জাহাশের মূলনাম আবদুল্লাহ এবং উপনাম আবু মুহাম্মাদ ।তার পিতার নাম জাহাশ এবং মাতার নাম উমামা বিনতে আব্দুল মুত্তালিব ।যিনি মুহাম্মদ এর ফুফু ছিলেন । এবং তার বোন যয়নাব বিনতু জাহাশ মুহাম্মদের স্ত্রী ছিলেন । তাই আবদুল্লাহ ইবনে জাহাশ মুহাম্মদ এর ফুফাতো ভাই ও শ্যালক ছিলেন।
ইসলাম গ্রহণ ও হিজরত
ইসলাম পূর্ব যুগে তিনি বনু আবদি শামস গোত্রের হারব ইবনে উমাইয়ার সাথে মৈত্রী বন্ধনে আবদ্ধ  ছিলেন। আবদুল্লাহ ইবনে জাহাশ প্রথম ভাগে ইসলাম গ্রহণকারী সাহাবাদের মধ্যে অন্যতম। মুহাম্মদ দারুল আরকাম থেকে ইসলাম প্রচারের আগেই তিনি ইসলাম গ্রহণ করেন ।
মদিনায় হিজরত
হাবশায় কিছুকাল অবস্থানের পর হযরত আবদুল্লাহ পরিবারের অন্য সদস্যদের সঙ্গে নিয়ে মক্কায় ফিরে আসেন। মক্কায় ফিরে এসে দেখেন তার গোত্র বনু গানামের সকল সদস্য ইসলাম গ্রহণ করেছেন তখন মুহাম্মদ এর অনুমতি নিয়ে গোত্রের সকলকে সঙ্গে করে মদিনায় হিজরাত করেন। উল্লেখ্য এরপরে বনু গানামের একটি লোককেও মক্কায় পাওয়া যায়নি । এরপরে আবু জাহেলের নেতৃত্বে কুরাইশরা বনু গানামের সকল ঘরের সবকিছু লুটপাট করে ।
মদিনা পৌঁছার পর আবদুল্লাহ ইবনে জাহাশের গোটা গোত্রকে হযরত আসিম ইবনে সাবিত আল-আনসারী আশ্রয় প্রদান করেন। পরে মুহাম্মদ আবদুল্লাহ ইবনে জাহাশ ও আসিম ইবনে সাবিত এর মধ্যে ভ্রাতৃ সম্পর্ক প্রতিষ্ঠা করে দেন।
নাখলা অভিযানের ঘটনা
দ্বিতীয় হিজরির রজব মাসে মুহাম্মদ আটজন সাহাবীর একটি দলকে নির্বাচন করলেন একটি অভিযানের জন্য,এই দলের মধ্যে আবদুল্লাহ ইবনে জাহাশ ও সাদ ইবন আবি ওয়াক্কাস ও ছিলেন। এরপর আবদুল্লাহকে দলের নেতা বানিয়ে কুরাইশদের গতিবিধি জানতে মক্কা ও তায়েফের মাঝখানে নাখলা নামক স্থানে পাঠালেন । তারা কুরাইশদের গতিবিধির ওপর নজর রাখছিলো । একদিন চারজন ব্যক্তির ( আমর ইবনুল হাদরামি, হাকাম ইবনে কায়সান, উসমান ইবনে আবদিল্লাহ এবং মুগীরা ইবনে আবদিল্লাহ ) একটি কুরাইশ বাণিজ্য কাফিলা এই পথ দিয়ে অতিক্রম করছিল ।তখন আবদুল্লাহ ইবনে জাহাশ তার সঙ্গীদের সাথে এই কাফেলা আক্রমণ করার ব্যপারে পরামর্শ করলো এবং সবার সম্মতিতে এই কাফেলা আক্রমণ করে কাফিলার নেতা আমর ইবনুল হাদরামি কে হত্যা, উসমান ইবনে আবদিল্লাহ ও হাকাম ইবনে কায়সান কে বন্দী করেন এবং মুগীরা ইবনে আবদিল্লাহ পালিয়ে যায়। উল্লেখ্য এই মাস ছিলো রজব মাস এবং তখন আরব সমাজে রজব মাস সহ মুহররম,জ্বিলকদ ও জ্বিলহজ  মাসে যুদ্ধ-বিগ্রহ নিষিদ্ধ ছিলো । অতঃপর আবদুল্লাহ ইবনে জাহাশ এই কাফেলা থেকে প্রাপ্ত গণিমতের এক পঞ্চমাংশ মুহাম্মদ কে এবং বাকিগুলো নিজেদের দলের মধ্যে ভাগ করে দিতে উদ্যত হলে মুহাম্মদ  তার প্রতি ভৎসর্না করলেন ।
এই নিষিদ্ধ মাসে তারা কুরাইশদের হত্যা ও আক্রমণ করার কারণে মুহাম্মদ ও তার অনন্য সাহাবারা তাদের বিদ্রুপ করলেন এবং মুহাম্মদ ঐ যুদ্ধ থেকে প্রাপ্ত গণিমত ও অর্থ গ্রহণ করতে অস্বীকৃতি জানালেন । পরে আল্লাহ্‌ এই ঘটনার প্রেক্ষিতে সাহাবাদের পক্ষে কুরআনের আয়াত অবতীর্ণ করলে মুহাম্মদ গণিমতের অর্থ গ্রহণ করতে রাজি হন ও তাদের প্রতি সন্তুষ্ট প্রকাশ করেন ।
আল্লাহ্‌ বলেন, ‘হারাম (নিষিদ্ধ) মাস সম্পর্কে তারা আপনাকে জিজ্ঞেস করে যে, সে মাসে যুদ্ধ করা কি জায়েয? আপনি বলে দিন, এই মাসে যুদ্ধ করা বড় ধরনের অপরাধ। আর আল্লাহর রাস্তায় বাধা দেওয়া, তাঁকে অস্বীকার করা, মসজিদে হারাম (কা’বা) থেকে বিরত রাখা এবং তার অধিবাসীদের সেখান থেকে বিতাড়িত করা আল্লাহর কাছে তার থেকেও বড় অপরাধ। আর ফিতনা বা বিপর্যয় সৃষ্টি করা হত্যা অপেক্ষাও খারাপ কাজ।’ [আল বাকারাহ- ২১৭ ]
এভাবে আবদুল্লাহ ইবনে জাহাশ মুসলমানদের কোন দলের সর্বপ্রথম দলপতি হলেন এবং তিনিই প্রথম ব্যক্তি যিনি গনীমাতের ব্যাপারে সর্বপ্রথম এক পঞ্চমাংশ ব্যবস্থা প্রবর্তন করেন এবং আল্লাহ এই ব্যবস্থার সমর্থন করে কুরআনে আয়াত নাযিল করেন।
উহুদ যুদ্ধে
আবদুল্লাহ ইবনে জাহাশ বদর ও উহুদ যুদ্ধে অংশগ্রহণ করেছিলেন। সাদ ইবন আবি ওয়াক্কাস বর্ণনা করেছেন, উহুদ যুদ্ধের পূর্বে আবদুল্লাহ ইবনে জাহাশ তার নিজের শাহাদতের জন্য দোয়া করেছিলেন,আবদুল্লাহ বলেছিলেন, হে আল্লাহ, "আমাকে এমন প্রতিদ্বন্দ্বী দান কর, যে হবে ভীষণ সাহসী ও দ্রুত উত্তেজিত। আমি তোমার রাস্তায় তার সাথে যুদ্ধ করবো। সে আমাকে হত্যা করে আমার নাক কান কেটে ফেলবে। যখন আমি তোমার সাথে মিলিত হব এবং তুমি জিজ্ঞেস করবে, ‘আবদুল্লাহ, তোমার নাক-কান কীভাবে কাটা গেল?’ তখন আমি বলবো, তোমার ও তোমার রাসূলের জন্য।"
তৃতীয় হিজরির শাওয়াল মাসে মুসলমান ও কুরাইশদের মধ্যে উহুদ প্রান্তরে তুমুল যুদ্ধ। এই যুদ্ধের এক পর্যায়ে আবদুল্লাহ ইবনে জাহাশের তরবারিটি ভেঙ্গে যায়। তখন মুহাম্মাদ তাকে খেজুর গাছের একটি ডাল ভেঙ্গে দেন । আবদুল্লাহ এই ডাল দিয়েই দীর্ঘসময় যুদ্ধ করতে থাকেন। এবং এক পর্যায়ে আবুল হাকাম ইবনে আখনাস সাকাফী র তরবারির একটি প্রচন্ড আঘাতে তিনি শাহাদত বরণ করেন। মুশরিকরা তার দেহের বিকৃতি সাধন করে এমনকি নাক,কান কেটে সুতায় মালা গাঁথে ।
চরিত্র
আবদুল্লাহ ইবনে জাহাশ ইসলাম ও মুহাম্মাদের জন্য নিবেদিত একটি প্রান ছিলো ।ইসলামের যেকোন আহবান তাকে দুনিয়ার সব কিছু থেকে উদাসীন করে তোলে । এসব গুণাবলীর কারণে তিনি ‘আল-মুজাদ্দা’ ফিল্লাহ’ (আল্লাহর রাস্তায় কানকাটা) এ উপাধি তিনি লাভ করেন। তিনি ইসলামের গুরুত্বপূর্ণ সাহাবা ছিলেন । বদর যুদ্ধে বন্দীদের সম্পর্কে রাসূলুল্লাহ  আবু বকর, উমার ও আবদুল্লাহ ইবন জাহাশের সাথে পরামর্শ করেছিলেন।
মৃত্যু
আবদুল্লাহ ইবনে জাহাশ ৬২৫ খ্রিষ্টাব্দে উহুদের যুদ্ধে আবুল হাকাম ইবনে আখনাস সাকাফী র তরবারির আঘাতে মৃত্যুবরণ করেন। মৃত্যুকালে তার বয়স ছিলো ৪০ বছর। তার মামা হামযা ইবনে আব্দুল মুত্তালিব সাথে একই কবরে তাকে দাফন করা হয়।
বিষ্ণুপুর মহকুমা
বিষ্ণুপুর মহকুমা ভারতীয় রাজ্য পশ্চিমবঙ্গের বাঁকুড়া জেলার একটি মহকুমা। এই মহকুমাটি বিষ্ণুপুর পুরসভা, সোনামুখিপৌরসভা ও ছ’টি সমষ্টি উন্নয়ন ব্লক (ইন্দাস, জয়পুর, পাত্রসায়র, কোতুলপুর, সোনামুখি ও বিষ্ণুপুর) নিয়ে গঠিত। ছ’টি ব্লকে মোট ৫৬টি গ্রাম পঞ্চায়েত রয়েছে। মহকুমার সদর বিষ্ণুপুর।
এলাকা
বিষ্ণুপুরপৌরসভা ও সোনামুখিপৌরসভা ছাড়া এই মহকুমার ছ’টি সমষ্টি উন্নয়ন ব্লকে (ইন্দাস, জয়পুর, পাত্রসায়র, কোতুলপুর, সোনামুখি ও বিষ্ণুপুর) ৫৬টি গ্রাম পঞ্চায়েত রয়েছে।
ইন্দাস
ইন্দাস ব্লকটির গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: আকুই-১, দিঘলগ্রাম, কারিসুন্দা, সাহসপুর, আকুই-২, ইন্দাস-১, মঙ্গলপুর, আমরুল, ইন্দাস-২ ও রোল। ব্লকটি ইন্দাস থানার অধীনস্থ ব্লকের সদর ইন্দাস
জয়পুর
জয়পুর ব্লকের গ্রামীণ এলাকা ন’টি গ্রাম পঞ্চায়েত নিয়ে গঠিত। এগুলি হল: গেলিয়া, কুচিয়াকোল, শালদা, হেতিয়া, ময়নাপুর, শ্যামনগর, জগন্নাথপুর, রাউতখণ্ড ও উত্তরবাড়। ব্লকটি জয়পুর থানার অধীনস্থ। ব্লকের সদর জয়পুর।
সোনামুখী
সোনামুখী ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: কুচদিহি, দিহিপাড়া, পাঞ্চাল, রাধামোহনপুর, ধানসিমলা, হামিরহাটি, পিয়ারবেরা, ধুলাই, মানিকবাজার ও পূর্বনবাসন। ব্লকটি সোনামুখি থানার অধীনস্থ। ব্লকের সদর সোনামুখি।
বিষ্ণুপুর
বিষ্ণুপুর ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: অযোধ্যা, ভাড়া, মোরার, বাঁকাদহ, দ্বারিকা-গোঁসাইপাড়া, রাধানগর, বেলসুলিয়া, লায়েকবাঁধ ও উলিয়ারা। ব্লকটি বিষ্ণুপুর থানার অধীনস্থ। ব্লকের সদর বিষ্ণুপুর।
বিধানসভা কেন্দ্র
সীমানা পুনর্নির্ধারণ কমিশনের নির্দেশ অনুযায়ী পুনর্নির্ধারিত সীমানায় এই মহকুমার বিধানসভা কেন্দ্রগুলির অবস্থান নিম্নরূপ:
খাসায়েসুল কুবরা
থাম্ব|খাসায়েসুল কুবরা গ্রন্থটির প্রচ্ছদ খাসায়েসুল কুবরা হল মিশরীয় বিশিষ্ট ইসলামী পণ্ডিত ও লেখক ইমাম সুয়ুতি (১৪৪৫-১৫০৫ খ্রিষ্টাব্দ) রচিত একটি গ্রন্থ। গ্রন্থটিতে ইসলামী নবী মুহাম্মাদ-এর উপর আরোপিত অলৌকিকতা বা মুজিযাসমূহ নিয়ে আলোচনা করা হয়েছে।
গঠন
বইটি দুই অংশে বিভক্ত।
বহিঃসংযোগ
অনলাইনে উর্দু‌ সংস্করণ
কুলাশেখরপত্তনম মহাকাশ বন্দর
কুলাশেখরপত্তনম মহাকাশ বন্দর হল ভারতের নির্মাণাধীন একটি মহাকাশ বন্দর। এটি ইসরোর দ্বিতীয় মহাকাশ বন্দর হিসাবে নির্মিত হচ্ছে।
মহাকাশবন্দরটি ২,৩৫০ একর জমিতে নির্মিত হচ্ছে। প্রায় ১৯৫০ একর (প্রায় ৮৩%) জমি ২০২২ সালের জুলাই মাসের মধ্যে অধিগ্রহণ সম্পন্ন হয়েছে।
পটভূমি
ইসরোর শ্রীহরিকোটা মহাকাশ বন্দর (এসএইচএআর) ভারী রকেট উৎক্ষেপণের জন্য আদর্শ, তবে ছোট রকেট উৎক্ষেপণের সময় একটি সমস্যা তৈরি করে। শ্রীহরিকোটা একটি হুমকি তৈরি করে যখন রকেটগুলি মেরু কক্ষপথে উৎক্ষেপণ করা হয় (মেরুর উপরে পৃথিবীকে প্রদক্ষিণ করে)। শ্রীহরিকোটা মহাকাশ বন্দর থেকে একটি রকেট দক্ষিণ মেরুর দিকে যাওয়ার ক্ষেত্রে যাত্রা পথে দ্বীপ রাষ্ট্র শ্রীলঙ্কার রয়েছে। একটি দেশের উপর দিয়ে উড়ে রকেট যাওয়ার বিশাল ঝুঁকির পরিপ্রেক্ষিতে, রকেটটি সরলরেখায় উড়ার পরিবর্তে একটি বাঁকা পথ অনুসরণ করে যাত্রা করে। সুতরাং, ভারতের রকেটগুলি শ্রীলঙ্কার ভূমিভাগ এড়াতে অধিক পথ অতিক্রম করে। এই কৌশলটি সম্পাদন করার জন্য, রকেটকে অধিক পরিমাণে জ্বালানী পোড়াতে হয়। যদিও বড় রকেটগুলি রকেটের পেলোড বহন ক্ষমতার উপর খুব বেশি প্রভাব ছাড়াই এই কৌশলটি সম্পাদন করতে পারে, তবে এসএসএলভি-এর মতো ছোট রকেটগুলি প্রচুর জ্বালানী খরচ করতে বাধ্য হয়। বাঁকা পথ অনুসরণ করে যাত্রা করার জন্য জ্বালানী খরচের অর্থ হল রকেটের পেলোড বহন ক্ষমতা কমে যাওয়া। তাই, ভারতীয় মহাকাশ গবেষণা সংস্থা (ইসরো) কুলাশেখরপত্তনম মহাকাশ বন্দর নির্মাণ উদ্যোগী হয়েছে, যেখান থেকে শ্রীলঙ্কার ভূমিভাগ অতিক্রম করার ঝুঁকি ছাড়াই সরলরেখায় ছোট রকেটগুলি উৎক্ষেপণ করা ও জ্বালানী খরচ হ্রাস করা সম্ভব হবে।
উদ্দেশ্য
এই বন্দরটি মূলত ইসরো দ্বারা ছোট পেলোড উৎক্ষেপণের জন্য ব্যবহৃত হবে।
সুপার ব্যালন ডি'অর
থাম্ব| সুপার ব্যালন ডি'অর (মাঝে) এবং [[আলফ্রেদো দি স্তেফানো|আলফ্রেডো ডি স্টেফানোর পাওয়া দুটি ব্যালন ডি'অর]] সুপার ব্যালন ডি'অর (Súper Ballón d’Or সুপার ব্যালন) হচ্ছে একটি প্রাক্তন পুরস্কারের নাম, যেটি পূর্ববর্তী তিন দশকের সেরা ফুটবল খেলোয়াড়ের জন্য ফরাসি ফুটবল ম্যাগাজিন ফ্রান্স ফুটবল কর্তৃক ১৯৮৯ সালের ডিসেম্বরে দেওয়া হয়েছিল।
পুরস্কারটি শুধুমাত্র একবার দেওয়া হয়েছে। আলফ্রেডো ডি স্টেফানো হচ্ছেন এই পুরস্কারের একমাত্র বিজয়ী।
গোলাহাট গণহত্যা
গোলাহাট গণহত্যা ছিল বাংলাদেশে মুক্তিযুদ্ধ চলাকালে ১৯৭১ সালের ১৩ জুন তারিখে সংগঠিত একটি নৃশংস হত্যাযজ্ঞ যাতে ৪৪৭ জন হিন্দু মারোয়াড়ি আবালবৃদ্ধবণিতাকে নির্বিচারে পাকিস্তানি সেনাবাহিনী এবং তাদের সহযোগী অবাঙ্গালী বিহারী ও বাঙ্গালি রাজাকার, আলবদর, আল শামস বাহিনী সম্মিলিতভাবে হত্যা করে।
পটভূমি
রংপুর বিভাগের অধিভুক্ত সৈয়দপুর একটি রেলওয়ে টাউন এবং ব্যবসায়কেন্দ্র। আগে এটি নীলফামারী জেলার অন্তর্গত ছিল। অবিভক্ত ভারতবর্ষে পার্বতীপুর রেলওয়ে জংশনের উত্তরপুর্বাঞ্চলের সাথে যোগাযোগের প্রধান সংযোগস্থল ছিল। ব্যবসায়-বাণিজ্যের সুবিধার জন্য এ অঞ্চল তাই মারোয়াড়ি ব্যবসায়ীদের কাছে জনপ্রিয় হয়ে ওঠে। ভারত বিভাগের পুর্ব থেকেই তারা এই অঞ্চলে বসবাস শুরু করে। তারা স্থানীয় মানুষের সাথে বসবাস করে সেখানকার স্থানীয় হয়ে যায় এবং অনেকেই বিভিন্ন জনহিতকর কাজের কারণে সমাজে গুরুত্বপূর্ণ স্থান দখল করে। যেমনঃ মাড়োয়ারি ব্যবসায়ী তুলসিরাম আগারওয়াল তুলসিরাম বালিকা বিদ্যালয় প্রতিষ্ঠা করেন। ১৯৪৭ তে ব্রিটিশ ভারত বিভাগের পরে মাড়োয়ারি সম্প্রদায়ের বেশির ভাগ মানুষ ভারতে চলে যেতে বাধ্য হলেও অনেকেই থেকে যায়। যুক্তপ্রদেশ এবং বিহার থেকে আগত উর্দুভাষী মুসলামানেরা সৈয়দপুর শহরে এসে বসবাস শুরু করে। এরা ছিল শহরবাসীর প্রায় ৭৫ শতাংশ।
ঘটনা
বাংলাদেশের মুক্তিযুদ্ধ চলাকালে উর্দুভাষী মুসলমানরা সরাসরি পাকিস্তান সেনাবাহিনীকে সাহায্য করে। এজন্য সৈয়দপুরে পাকিস্তানি বাহিনীর একটি বড় সমর্থক গোষ্ঠী তৈরি হয়। ১৯৭১-এর ১২ এপ্রিলে পাকিস্তানি সেনাবাহিনী বাহিনী পরিকল্পিতভাবে রংপুর সেনানিবাসের অদূরে বিখ্যাত তুলসিরাম আগারওয়াল, যমুনাপ্রসাদ কেরিয়া, রামেশ্বরলাল আগারওয়ালকে হত্যা করে। এ হত্যাকাণ্ড মাড়োয়ারি সম্প্রদায়ের মাঝে তীব্র আতঙ্কের সৃষ্টি করে। উর্দুভাষী বিহারীরা মাড়োয়ারিদের বাড়িঘর, দোকান, ব্যবসায় প্রতিষ্ঠান লুটপাট শুরু করে।
১৯৭১ সালের ১৩ জুন, সকাল ১০টা। সৈয়দপুর রেলস্টেশনের প্ল্যাটফর্মে দাঁড়িয়ে ছিল একটি ট্রেন। কিছুদিন ধরে সৈয়দপুর শহরে, পাকিস্তানি সেনা‌দের পক্ষ থেকে মাই‌কে বলা হ‌চ্ছিল, শহরে যেসব হিন্দু মাড়োয়ারি আটকা পড়ে আছেন, তাঁদের নিরাপদে ভারতে পৌঁছে দেওয়া হবে। এ জন্য একটা বিশেষ ট্রেনের ব্যবস্থা করা হয়েছে। ট্রেনটি সৈয়দপুর রেলস্টেশন থেকে ভারতের শিলিগুড়ির উদ্দেশে ছেড়ে যাবে।
৪৬ বছর পর শ্যামলাল আগরওয়ালার বর্ণনা মতে, মাইকে ঘোষণা শুনে যুদ্ধে লুটতরাজের হাত থেকে তখনও যা কিছু সম্বল বেঁচে গিয়েছিল, তা-ই গোছাতে শুরু করে দেন মাড়োয়ারিরা। ১৩ জুন সকালে তাঁরা সমবেত হতে থাকেন সৈয়দপুর রেলস্টেশনে। প্ল্যাটফর্মে দাঁড়ানো বিশেষ ট্রেনে, গাদাগাদি করে সবাই ট্রেনে উঠেন।
হত্যাযজ্ঞের প্রত্যক্ষদর্শী তপন কুমার দাস বর্ণনা মতে, ঠিক সকাল ১০টার দিকে স্টেশন থেকে ছেড়ে যায় ট্রেনটি। চলছিল ধীরে ধীরে। শহর থেকে বেরিয়ে রেলওয়ে কারখানা পেরিয়েই হঠাৎ থেমে যায় ট্রেন। জায়গাটা স্টেশন থেকে দুই মাইল দূরে। নাম গোলাহাট। ট্রেন থামার কারণ অনুসন্ধানের চেষ্টা করেন তপন। বাইরে সারি সারি পাকিস্তানি হানাদার সেনা। সঙ্গে তাঁদের দোসর বিহারিরা। সেনা সদস্যদের হাতে রাইফেল। আর বিহারিদের হাতে ধারালো রামদা।